Trwydded Rhaglenni Sain Digidol Cymunedol (C-DSP)

Ffurflen gais – Rhan A (cyhoeddus)

Enw’r ymgeisydd (h.y. y corff corfforaethol a fydd yn dal y drwydded):

Enw arfaethedig y gwasanaeth:

Y gwasanaeth(au) amlblecs radio lle bydd y gwasanaeth C-DSP arfaethedig yn cael ei ddarparu (sylwch fod yn rhaid i hyn fod yn ardal amlblecs ar raddfa fach naill ai wedi’i hysbysebu’n flaenorol neu’n cael ei hysbysebu ar hyn o bryd gan Ofcom fel y dangosir yn hysbyseb y drwydded amlblecs)

Manylion cyswllt y cyhoedd (h.y. Enw cyswllt a/neu enw’r cwmni, cyfeiriad y cwmni, rhif(au) ffôn ac e-bost):

Cynnwys

Adran

[1. Trosolwg 3](#_Toc165586264)

[2. Manylion yr ymgeisydd 5](#_Toc165586265)

[3. Y gwasanaeth arfaethedig 15](#_Toc165586266)

[4. Cydymffurfiad y gwasanaeth 21](#_Toc165586267)

[5. Datganiad 24](#_Toc165586268)

1. Trosolwg

Dylech lenwi’r ffurflen hon os ydych chi’n gwneud cais am drwydded rhaglenni sain digidol cymunedol (“C-DSP”). Mae rhagor o wybodaeth am wasanaethau C-DSP ar gael yn y [nodiadau cyfarwyddyd ar gyfer trwyddedigion ac ymgeiswyr](https://www.ofcom.org.uk/__data/assets/pdf_file/0024/201876/cdsp-licence-guidance.pdf).

Mae’r ffurflen gais wedi’i rhannu’n ddwy ran – **Rhan A** (y byddwn ni’n ei chyhoeddi ar ein gwefan), a **Rhan B** (a fydd yn aros yn gyfrinachol). Y ddogfen hon yw Rhan A; [mae Rhan B o’r ffurflen gais](https://www.ofcom.org.uk/__data/assets/file/0025/201877/cdsp-licence-application-form-part-b.odt) ar gael ar ein gwefan.

Os byddwch chi’n dod ar draws unrhyw broblemau wrth ddefnyddio’r ffurflenni hyn, cysylltwch â [broadcast.licensing@ofcom.org.uk](mailto:broadcast.licensing@ofcom.org.uk).

Pwrpas y ffurflen hon

Dylech lenwi’r ffurflen hon os ydych chi’n gwneud cais am drwydded Rhaglenni Sain Digidol Cymunedol (“C-DSP”).

Mae gwasanaeth rhaglenni sain digidol y bwriedir ei ddarlledu drwy wasanaeth amlblecs radio lleol neu ar raddfa fach yn gofyn am drwydded C-DSP neu drwydded DSP leol. Mae nodiadau cyfarwyddyd cyhoeddedig Ofcom yn nodi rhai o’r prif faterion y mae angen i ddarpar ymgeiswyr eu hystyried wrth benderfynu pa fath o drwydded sy’n addas ar eu cyfer nhw. Yn gryno, nid yw gwasanaethau C-DSP yn cael eu rhedeg er budd ariannol ac mae’n rhaid iddynt ddarparu buddion cymdeithasol. Felly, mae trwyddedau C-DSP yn cynnwys amodau llym i sicrhau bod hyn yn digwydd, ac yn rhoi llai o hyblygrwydd na thrwydded DSP leol. Fodd bynnag, maent yn darparu mynediad at gapasiti y mae’n rhaid i ddarparwyr gwasanaethau amlblecs radio ar raddfa fach ei gadw ar gyfer gwasanaethau C-DSP yn unig.

Bydd angen trwydded C-DSP hyd yn oed os darperir yr un gwasanaeth rhaglenni hefyd ar unrhyw lwyfannau eraill (e.e. FM, lloeren), gan fod angen trwyddedau ar wahân ar gyfer y rheini.

Fel y nodwyd uchod, bydd gan wasanaethau amlblecs radio ar raddfa fach gapasiti wedi’i neilltuo ar gyfer gwasanaethau C-DSP. Fodd bynnag, nid yw cyhoeddi trwydded C-DSP yn gwarantu cludo ar wasanaeth amlblecs radio ar raddfa fach (neu leol). Mater i’w gytuno rhwng y trwyddedai C-DSP a darparwr y gwasanaeth amlblecs yw hynny, ac efallai y bydd mwy o drwyddedau C-DSP yn cael eu cyhoeddi mewn ardal nag sydd o slotiau wedi’u neilltuo ar y gwasanaeth amlblecs radio ar raddfa fach. Sylwch nad oes raid i wasanaeth C-DSP ddarlledu gan ddefnyddio capasiti wedi’i neilltuo o reidrwydd. Gall ddefnyddio capasiti heb ei gadw ar wasanaeth amlblecs radio ar raddfa fach neu gapasiti ar wasanaeth amlblecs radio lleol, unwaith eto yn amodol ar gytundeb â darparwr y gwasanaeth amlblecs.

Dim ond ar ôl i Ofcom hysbysebu’r drwydded ar gyfer y gwasanaeth amlblecs radio ar raddfa fach y bwriedir darparu’r gwasanaeth C-DSP arfaethedig arno y bydd cais am drwydded C-DSP yn cael ei dderbyn. Nid oes dyddiad cau ar gyfer cyflwyno cais am drwydded C-DSP (h.y. gellir ei chyflwyno unrhyw bryd ar ôl i’r drwydded ar gyfer y drwydded amlblecs radio ar raddfa fach berthnasol gael ei hysbysebu).

Mae rhagor o wybodaeth am sut mae penderfynu a oes angen trwydded C-DSP ar wasanaeth i’w chael yn Adran 2 y [nodiadau cyfarwyddyd ar gyfer ymgeiswyr a thrwyddedeion](https://www.ofcom.org.uk/__data/assets/pdf_file/0024/201876/cdsp-licence-guidance.pdf).

Darparu gwybodaeth

Mae angen gwybodaeth gyflawn a chywir ar Ofcom i asesu ceisiadau. Mae hyn er mwyn i ni allu asesu eich cais yn erbyn meini prawf statudol, ystyried a yw’r rhai sy’n gysylltiedig â’r corff sy’n gwneud cais am drwydded yn ‘addas ac yn briodol’ i ddal trwydded, a phenderfynu a yw eu cysylltiad â sefydliadau eraill yn eu gwahardd rhag cymryd rhan mewn trwydded.

Mae’n drosedd dan Ddeddf Darlledu 1996 (fel y’i diwygiwyd) i ddarparu gwybodaeth ffug neu gadw gwybodaeth berthnasol yn ôl yn ystod y broses ymgeisio, a gall fod yn sail dros ddiddymu trwydded a roddwyd wedi hynny.

Cyhoeddi gwybodaeth am geisiadau a gwasanaethau trwyddedig

Bydd gwybodaeth a ddarperir yn **Rhan A** y ffurflen gais fel arfer yn cael ei chyhoeddi gan Ofcom yn ein Diweddariad Radio Misol y mis ar ôl i chi gyflwyno eich cais. Gall hyn gymryd mwy o amser os derbynnir y cais yn hwyr yn y mis. Ni chyhoeddir gwybodaeth a ddarperir yn **Rhan B**.

Wrth gyflwyno’r cais hwn, rydych yn cytuno, os rhoddir trwydded, y caiff Ofcom gyhoeddi manylion cyswllt y trwyddedai (a nodir yn Adran 2 o Ran B y ffurflen gais), a all gynnwys data personol, ar wefan Ofcom a/neu mewn cyhoeddiadau perthnasol eraill. Os oes gennych chi unrhyw gwestiynau am yr wybodaeth rydym yn ei chyhoeddi, neu os oes unrhyw newidiadau i’r wybodaeth hon, dylech gysylltu â’r Tîm Trwyddedau Darlledu drwy e-bost yn ([broadcast.licensing@ofcom.org.uk](mailto:broadcast.licensing@ofcom.org.uk)).

Mae Ofcom yn credu bod trwyddedau C-DSP a gyhoeddwyd yn ddogfennau cyhoeddus a bydd copïau o drwyddedau ar gael i drydydd partïon ar gais, ond ar wahân i’r Prif Ymrwymiadau sydd wedi’u teilwra i’r gwasanaeth, mae trwyddedau C-DSP yn ddogfennau safonol. Bydd disgrifiad byr o’r gwasanaeth trwyddedig yn cael ei gyhoeddi ar wefan Ofcom, ynghyd â’r Prif Ymrwymiadau sy’n rhan o’r drwydded.

Mae Ofcom yn cyhoeddi [diweddariad trwyddedu radio misol](https://www.ofcom.org.uk/cymru/manage-your-licence/radio-broadcast-licensing/monthly-updates) sy’n rhestru gwasanaethau newydd a drwyddedwyd, ceisiadau newydd, trwyddedau a ddiddymwyd, trosglwyddo trwyddedau a newidiadau i wasanaethau trwyddedig yn ystod y mis a aeth heibio.

Diogelu data

Mae angen yr wybodaeth y gofynnir amdani yn y ffurflen hon arnom er mwyn i ni gyflawni ein dyletswyddau trwyddedu o dan Ddeddf Darlledu 1990, Deddf Darlledu 1996, a Deddf Cyfathrebiadau 2003. Edrychwch ar [Ddatganiad Preifatrwydd Cyffredinol](https://www.ofcom.org.uk/cymru/about-ofcom/foi-dp/general-privacy-statement) Ofcom i gael rhagor o wybodaeth am sut mae Ofcom yn delio â´ch gwybodaeth bersonol a’ch hawliau cyfatebol.

Cael yr wybodaeth ddiweddaraf am faterion darlledu

Rydym yn argymell yn gryf bod y person priodol yn y corff ymgeisio yn cofrestru i gael diweddariadau e-bost rheolaidd Ofcom ar faterion darlledu gan gynnwys hysbysiad pan gyhoeddir y Bwletin Darlledu ac Ar-alw.

I gofrestru i dderbyn y cyfathrebiadau hyn, rhaid i chi fynd i adran [diweddariadau e-bost](https://www.ofcom.org.uk/cymru/about-ofcom/latest/email-updates) ein gwefan a dewis ‘Darlledu.’

1. Manylion yr ymgeisydd

Ynghylch yr adran hon

Yn yr adran hon rydym yn gofyn i chi am fanylion am y cwmni ymgeisio. Rhaid i hwn fod yn gorff corfforaethol nad yw’n dosbarthu elw.

Yn rhan gyntaf yr adran hon, rydym yn gofyn am fanylion sylfaenol am yr ymgeisydd. Mae’r rhain yn cynnwys rhif cofrestru’r cwmni a gwybodaeth cysylltu.

Yn ail ran yr adran hon rydym yn gofyn am fanylion swyddogion yr ymgeisydd (cyfarwyddwyr neu, yn achos Partneriaethau Atebolrwydd Cyfyngedig, aelodau dynodedig), ei gyfranddalwyr a’i gyfranogwyr. Pan fo’n berthnasol, rydym hefyd yn gofyn am fanylion swyddogion rhiant-gwmni yr ymgeisydd a chwmnïau cysylltiedig neu Bartneriaethau Atebolrwydd Cyfyngedig ayb.

Os yw unrhyw un o'r unigolion a nodir yn eich atebion yn cael eu hadnabod gan fwy nag un enw/fersiwn o'u henw, rhaid nodi pob enw.

Mae rhai pobl wedi’u gwahardd rhag dal trwydded C-DSP. Mae’r adran hon yn gofyn y cwestiynau sy’n ein galluogi i ystyried hyn ar gyfer y mathau hynny o waharddiadau sy’n benodol berthnasol i gyrff corfforaethol. Mae hefyd yn gofyn cwestiynau sy’n berthnasol i’n hasesiad o addasrwydd a phriodoldeb yr ymgeisydd i ddal trwydded C-DSP.

Cyn llenwi'r adran hon o’r ffurflen, dylech ddarllen [Canllaw Ofcom ar y diffiniad o ‘reolaeth’ ar gwmnïau cyfryngau](https://www.ofcom.org.uk/__data/assets/pdf_file/0022/45292/media_statement.pdf). Drwy gydol yr adran hon, mae i “reolaeth” yr ystyr a roddir i’r gair yn Rhan I o Atodlen 2 i Ddeddf Darlledu 1990.

Dylid ehangu neu ailadrodd y blychau ymateb a’r tablau lle bo angen, neu eu darparu mewn atodiad ar wahân.

Mae ‘swyddogion’ yn yr adran hon yn cyfeirio at: gyfarwyddwyr cyrff corfforaethol, aelodaeth ddynodedig o Bartneriaethau Atebolrwydd Cyfyngedig (LLP), neu aelodaeth o gorff llywodraethu cymdeithas anghorfforedig (gan gynnwys partneriaethau).

Gwybodaeth a manylion cyswllt yr ymgeisydd

* 1. Enw’r ymgeisydd (h.y. y corff corfforaethol a fydd yn dal y drwydded):
  2. Rhif cofrestru’r cwmni a nodir yn Nhŷ’r Cwmnïau:
  3. Ar gyfer cwmnïau cofrestredig yn y DU, cyfeiriad swyddfa gofrestredig yr ymgeisydd a nodir yn Nhŷ’r Cwmnïau.

Ar gyfer cwmnïau nad ydynt wedi cofrestru yn y DU, cyfeiriad y brif swyddfa:

* 1. Os yw’n gwmni cofrestredig yn y DU, a yw’r ddogfen Memorandwm ac Erthyglau Cymdeithasu gyfredol ar gael ar wefan Tŷ’r Cwmnïau?

Ydy Nac ydy

Os nac ydy, cyflwynwch y ddogfen ddiweddaraf a nodwch eich bod wedi gwneud hynny yn y rhestr wirio yn Adran 4 Rhan B.

* 1. Manylion cyswllt yr unigolyn a awdurdodwyd yn briodol gan yr ymgeisydd at ddibenion gwneud y cais hwn. Dylai’r unigolyn hwn fod yn ysgrifennydd cwmni, yn gyfarwyddwr neu yn aelod dynodedig (os yw’n LLP).

(Os ydych chi’n asiant sy’n llenwi’r ffurflen ar ran yr ymgeisydd, peidiwch â rhoi eich manylion yma – gweler paragraff 2.25 y [nodiadau cyfarwyddyd](https://www.ofcom.org.uk/__data/assets/pdf_file/0024/201876/cdsp-licence-guidance.pdf)).

|  |  |
| --- | --- |
| Enw llawn |  |
| Teitl swydd |  |
| Cyfeiriad |  |
| Ffôn |  |
| Symudol |  |
| E-bost |  |

* 1. Os oes gan/bydd gan y Gwasanaeth Trwyddedig arfaethedig wefan, rhowch gyfeiriad y wefan isod.
  2. Sut caiff y gwasanaeth ei ariannu? Os yw’r ymgeisydd yn derbyn, neu’n debygol o dderbyn, unrhyw fath o gyllid a/neu gymorth ariannol i sefydlu a chynnal y gwasanaeth, rhowch fanylion pwy sy’n darparu’r cyllid/cymorth ariannol hwnnw a’i faint.

Os ydych yn derbyn cyllid gan, neu ar ran, ffynhonnell y gellid ei hystyried yn gorff gwleidyddol neu’n gorff crefyddol, rhaid ichi nodi natur y sefydliad hwnnw yma.

Perchnogaeth a rheolaeth y cwmni a fydd yn dal y drwydded

Manylion swyddogion, cyfranogwyr a chyfranddalwyr yr ymgeisydd

* 1. Llenwch y tabl canlynol, gan ei ehangu os oes angen, i ddarparu’r manylion canlynol ar gyfer pob cyfarwyddwr neu aelod dynodedig o’r ymgeisydd (hy y corff corfforaethol a fydd yn dal y drwydded):

|  |  |  |  |  |
| --- | --- | --- | --- | --- |
| Enw llawn yr unigolyn | Cyfeiriad ar gyfer gohebiaeth[[1]](#footnote-1) | Gwlad breswylio | Swyddi swyddog eraill a ddelir (a natur y busnes dan sylw) | Cyflogaeth arall |
|  |  |  |  |  |
|  |  |  |  |  |
|  |  |  |  |  |

* 1. Llenwch y tabl canlynol, gan ei ehangu os oes angen, i restru’r holl gyrff sy’n dal neu sydd â hawl lesiannol i gyfranddaliadau, neu sydd â phwerau pleidleisio, sy’n cyfrif am fwy na 5% yn yr ymgeisydd (“cyfranogwyr”). Os na allwch roi ateb cyflawn i’r cwestiwn hwn mewn perthynas â pherchnogion llesiannol, nodwch a oes gennych unrhyw reswm dros amau bodolaeth unrhyw berchnogion llesiannol.

|  |  |  |  |  |
| --- | --- | --- | --- | --- |
| Enw llawn y cyfranogwr >5% (presennol ac arfaethedig) | Nifer y cyfranddaliadau | Cyfanswm buddsoddiad (£) | Cyfanswm buddsoddiad (%) | % o hawliau pleidleisio |
|  |  |  |  |  |
|  |  |  |  |  |
|  |  |  |  |  |
| Sylwadau | | | | |
|  | | | | |

* 1. Llenwch y tabl canlynol, gan ehangu os oes angen, i nodi unrhyw endidau y mae’r ymgeisydd yn gysylltiedig â nhw. Drwy fod yn gysylltiedig, rydym yn golygu cwmnïau sy’n gysylltiedig drwy berchnogaeth, naill ai gyda un cwmni’n gyfranddaliwr lleiafrifol yn y llall, neu drwy drydydd parti yn berchen ar nifer o gwmnïau.

(Os nad yw’r cwestiwn hwn yn berthnasol i’r ymgeisydd, atebwch “Amherthnasol” yn y tabl.)

|  |  |
| --- | --- |
| Enw llawn yr endid | Cyfeiriad |
|  |  |
|  |  |
|  |  |

* 1. Llenwch y tabl canlynol, gan ei ehangu os oes angen, i restru’r holl gyrff corfforaethol sy’n cael eu rheoli gan yr ymgeisydd, a’u cwmnïau cysylltiedig:

(Os nad yw’r cwestiwn hwn yn berthnasol i’r ymgeisydd, atebwch “Amherthnasol” yn y tabl.)

|  |  |  |
| --- | --- | --- |
| Enw llawn yr endid | Cyfeiriad | Cwmnïau cysylltiedig |
|  |  |  |
|  |  |  |
|  |  |  |

Manylion y bobl sy’n rheoli’r ymgeisydd

* 1. Llenwch y tabl canlynol, gan ei ehangu os oes angen, i restru’r holl unigolion sy’n rheoli’r ymgeisydd ynghyd â’u cwmnïau cysylltiedig. Os bydd unrhyw bersonau neu gyrff yn rheoli’r ymgeisydd ar y cyd oherwydd eu bod yn gweithredu gyda’i gilydd (e.e. oherwydd cytundeb cyfranddaliwr), rhaid nodi pob person o’r fath yma:

(Os nad yw’r cwestiwn hwn yn berthnasol i’r ymgeisydd, atebwch “Amherthnasol” yn y tabl.)

|  |  |  |
| --- | --- | --- |
| Enw llawn yr unigolyn neu’r corff | Cyfeiriad | Cwmnïau cysylltiedig |
|  |  |  |
|  |  |  |
|  |  |  |

* 1. Llenwch y tabl canlynol, gan ei ehangu os oes angen, i restru pob swydd swyddog mewn cyrff eraill a ddelir gan unrhyw unigolyn a restrwyd mewn ymateb i gwestiwn 2.12, ac unrhyw gwmnïau cysylltiedig â’r cyrff hynny. Mae “swyddog” yn cyfeirio at fod yn gyfarwyddwr corff corfforaethol, yn aelod dynodedig o bartneriaeth atebolrwydd cyfyngedig, neu’n aelod o gorff llywodraethu cymdeithas anghorfforedig:

(Os nad yw’r cwestiwn hwn yn berthnasol i’r ymgeisydd, atebwch “Amherthnasol” yn y tabl)

|  |  |  |
| --- | --- | --- |
| Enw llawn yr unigolyn | Enw’r corff lle delir swydd swyddog | Cwmnïau cysylltiedig â’r corff hwnnw |
|  |  |  |
|  |  |  |
|  |  |  |

* 1. Llenwch y tabl canlynol, gan ei ehangu os oes angen, i restru’r holl gyrff corfforaethol sy’n cael eu rheoli gan unrhyw gorff corfforaethol a restrwyd mewn ymateb i gwestiwn 2.12, a’u cwmnïau cysylltiedig:

(Os nad yw’r cwestiwn hwn yn berthnasol i’r ymgeisydd, atebwch “Amherthnasol” yn y tabl)

|  |  |  |
| --- | --- | --- |
| Enw llawn y corff corfforaethol a restrir yn 2.11 | Corff corfforaethol a reolir | Cwmnïau cysylltiedig â’r corff corfforaethol a reolir |
|  |  |  |
|  |  |  |
|  |  |  |

* 1. Mewn perthynas â phob corff corfforaethol a nodwyd mewn ymateb i gwestiwn 2.12, llenwch y tabl canlynol, gan ei ehangu os oes angen, i restru pob corff sy’n dal neu sydd â hawl lesiannol i gyfranddaliadau, neu sydd â phwerau pleidleisio, sy’n cyfrif am fwy na 5% yn y corff corfforaethol dan sylw (h.y. “cyfranogwyr”). Gallwch, ond does dim rhaid i chi, eithrio o’r tabl hwn unrhyw gyrff a restrwyd mewn ymateb i gwestiwn 2.12. Os na allwch roi ateb cyflawn i’r cwestiwn hwn mewn perthynas â pherchnogion llesiannol, nodwch a oes gennych unrhyw reswm dros amau bodolaeth unrhyw berchnogion llesiannol.

(Os nad yw’r cwestiwn hwn yn berthnasol i’r ymgeisydd, atebwch “Amherthnasol” yn y tabl)

|  |  |  |  |  |
| --- | --- | --- | --- | --- |
| Enw'r corff corfforaethol a nodwyd mewn ymateb i gwestiwn 2.11 | | | | |
| Enw llawn y cyfranogwr >5% | Nifer y cyfranddaliadau | Cyfanswm buddsoddiad (£) | Cyfanswm buddsoddiad (%) | % o hawliau pleidleisio |
|  |  |  |  |  |
|  |  |  |  |  |
|  |  |  |  |  |
| Sylwadau | | | | |
|  | | | | |

Cysylltiad yr ymgeisydd â gweithgareddau penodedig

* 1. Nodwch isod a yw'r ymgeisydd, neu unrhyw un o'r cyfarwyddwyr, cyfranddalwyr neu unigolion eraill a enwir uchod, gan gynnwys eu cysylltiadau (h.y. cyfarwyddwyr eu cysylltiadau a chwmnïau grŵp eraill), yn unrhyw un o'r isod, neu'n ymwneud â nhw, a graddau'r diddordeb hwnnw.

|  |  |  |
| --- | --- | --- |
| Gweithgaredd/cyfranogiad | Ydy / Nac ydy | Nodwch pwy sy’n gysylltiedig; enw’r corff/unigolyn/asiantaeth y maent yn ymwneud â nhw; a faint y maent yn ymwneud |
| Awdurdod lleol |  |  |
| Corff y mae ei amcanion o natur wleidyddol yn bennaf neu gan fwyaf, neu gorff sy'n gysylltiedig â chorff o'r fath |  |  |
| Corff y mae ei amcanion o natur grefyddol yn bennaf neu gan fwyaf;[[2]](#footnote-2) |  |  |
| Unigolyn sy'n swyddog mewn corff a ddaw o fewn (b) neu (c); |  |  |
| Corff corfforaethol sy’n gorff cyswllt (fel y diffinnir ym mharagraffau 1(1) ac 1(1A) Rhan I o Atodlen 2 Deddf Darlledu 1990) i gorff a ddaw o fewn (b) neu (c); |  |  |
| Asiantaeth hysbysebu neu gyswllt asiantaeth hysbysebu |  |  |

Manylion ceisiadau, trwyddedau a sancsiynau

* 1. A yw’r ymgeisydd (h.y. y corff corfforaethol a fydd yn dal y drwydded) yn drwyddedai presennol i Ofcom?

Ydy Nac ydy

Os ydy, rhowch fanylion y drwydded gan ehangu'r tabl os oes angen:

|  |  |
| --- | --- |
| Rhif y drwydded | Enw’r gwasanaeth amlblecs |
|  |  |
|  |  |
|  |  |

* 1. A yw’r ymgeisydd (h.y. y corff corfforaethol a fydd yn dal y drwydded) wedi bod yn ddeiliad trwydded ddarlledu Ofcom o’r blaen?

Ydy Nac ydy

Os ydy, rhowch fanylion gan ehangu'r tabl os oes angen:

|  |  |
| --- | --- |
| Rhif y drwydded | Enw’r gwasanaeth neu'r elfen amlblecs |
|  |  |
|  |  |
|  |  |

* 1. A ydy unrhyw un sy'n ymwneud â'r gwasanaeth arfaethedig, wedi dal trwydded ddarlledu gan Ofcom neu wedi bod yn ymwneud â gwasanaeth darlledu trwyddedig Ofcom o'r blaen?

Ydy Nac ydy

Os ydy, rhowch fanylion gan ehangu'r tabl os oes angen:

|  |  |  |
| --- | --- | --- |
| Y dyddiadau pan oedd ganddo drwydded neu’r dyddiadau pan oedd yn ymwneud â thrwydded | Rhif y drwydded (os gwyddys) | Enw’r gwasanaeth neu'r elfen amlblecs |
|  |  |  |
|  |  |  |
|  |  |  |

* 1. A yw’r ymgeisydd (h.y. y corff corfforaethol a fydd yn dal y drwydded) yn rheoli trwyddedai presennol i Ofcom?

Ydy Nac ydy

Os ydy, rhowch fanylion y drwydded gan ehangu'r tabl os oes angen:

|  |  |
| --- | --- |
| Rhif y drwydded | Enw’r gwasanaeth neu'r elfen amlblecs |
|  |  |
|  |  |
|  |  |

* 1. A yw'r ymgeisydd (h.y. y corff corfforaethol a fydd yn dal y drwydded) yn cael ei reoli gan drwyddedai presennol neu gan unrhyw un sy'n gysylltiedig (o fewn ystyr Atodlen 2 i Ddeddf Darlledu 1990) â thrwyddedai presennol (h.y. fel "cyfranogwr")?

Ydy Nac ydy

Os ydy, rhowch yr wybodaeth ganlynol, gan ehangu'r tabl os oes angen:

|  |  |
| --- | --- |
| Rhif y drwydded | Enw’r gwasanaeth neu'r elfen amlblecs |
|  |  |
|  |  |
|  |  |

* 1. A yw'r ymgeisydd – neu unrhyw unigolyn/unigolion sy’n rheoli’r ymgeisydd – wedi gwneud unrhyw gais arall i Ofcom (neu’r rheoleiddwyr darlledu o'i flaen – y Comisiwn Teledu Annibynnol a'r Awdurdod Radio) am unrhyw drwydded sydd ers hynny wedi'i hildio gan y trwyddedai neu wedi'i dirymu gan Ofcom (neu un o'r rheoleiddwyr blaenorol)?

Ydy Nac ydy

Os ydy, rhowch yr wybodaeth ganlynol, gan ehangu'r tabl os oes angen:

|  |  |
| --- | --- |
| Rhif y drwydded | Enw’r gwasanaeth neu'r elfen amlblecs |
|  |  |
|  |  |
|  |  |

* 1. A yw'r ymgeisydd – neu unrhyw unigolyn sy’n rheoli’r ymgeisydd – yn destun unrhyw ymchwiliad presennol neu arfaethedig gan unrhyw gorff rheoleiddio statudol neu gorff y llywodraeth yn y Deyrnas Unedig neu dramor yng nghyswllt unrhyw fater sy'n ymwneud â darlledu?

Ydy Nac ydy

Os ydy, rhowch y manylion canlynol gan ehangu'r tabl os oes angen:

|  |  |  |
| --- | --- | --- |
| Rhif y drwydded (neu rif cyfatebol) | Enw’r gwasanaeth neu'r elfen amlblecs | Manylion yr ymchwiliad |
|  |  |  |
|  |  |  |
|  |  |  |

* 1. A yw'r ymgeisydd – neu unrhyw unigolyn/unigolion sy'n rheoli'r ymgeisydd – erioed wedi bod yn destun sancsiwn statudol am dorri un o amodau trwydded ddarlledu yn y DU neu unrhyw awdurdodaeth arall?

Ydy Nac ydy

Os ydy, rhowch y manylion canlynol sy'n ymwneud â phob sancsiwn gan ehangu'r tabl os oes angen:

|  |  |  |  |  |
| --- | --- | --- | --- | --- |
| Rhif y drwydded (neu rif cyfatebol) | Enw’r gwasanaeth neu'r elfen amlblecs | Natur yr achos o dorri amodau | Sancsiwn a roddwyd | Dyddiad y rhoddwyd y sancsiwn |
|  |  |  |  |  |
|  |  |  |  |  |
|  |  |  |  |  |

* 1. A yw'r ymgeisydd – neu unrhyw unigolyn/unigolion sy'n rheoli'r ymgeisydd – erioed wedi'i gael yn euog o drosedd ddarlledu heb drwydded?

Ydy Nac ydy

Os ydy, rhowch y manylion canlynol:

|  |  |  |
| --- | --- | --- |
| Enw llawn | Dyddiad yr euogfarn/gweithred (dd/mm/bb) | Cosb |
|  |  |  |
|  |  |  |
|  |  |  |

* 1. Rhowch unrhyw wybodaeth arall sydd gennych, ynglŷn ag ymddygiad yr ymgeisydd neu’r unigolion hynny a restrir, mewn materion rheoleiddio neu mewn materion sy’n ymwneud â gonestrwydd a/neu gydymffurfiaeth, a allai fod yn berthnasol i ystyriaeth Ofcom o p’un ai yw’r ymgeisydd yn addas ac yn briodol i ddal trwydded ddarlledu ai peidio. Os bydd yr ymgeisydd neu lofnodwr y ffurflen yn methu heb esgus rhesymol ar y pwynt hwn â datgan unrhyw fater y daw Ofcom i wybod amdano yn ddiweddarach, ac yr ydym o’r farn ei fod yn berthnasol i gymhwysedd yr ymgeisydd i ddal trwydded, byddwn yn ei ystyried wrth benderfynu a yw’r ymgeisydd/trwyddedai yn dal i fod yn addas ac yn briodol i ddal trwydded.

Os nad oes gennych wybodaeth i'w darparu, nodwch "Amherthnasol".

1. Y gwasanaeth arfaethedig

Ynghylch yr adran hon

Mae’r adran hon yn gofyn i chi ddisgrifio eich gwasanaeth arfaethedig, gan gynnwys y Prif Ymrwymiadau y bwriadwch eu cynnwys yn eich trwydded. Mae hyn yn cynnwys enw eich gwasanaeth, enw’r amlblecs a chymeriad eich gwasanaeth, yn ogystal ag ymrwymiadau safonol y mae angen i bob trwyddedai C-DSP lynu wrthynt. Gall deiliaid trwydded radio cymunedol analog presennol a fydd yn cyd-ddarlledu ar y gwasanaeth C-DSP arfaethedig (simulcast), efelychu’r prif ymrwymiadau analog presennol gan ein bod yn disgwyl i’r prif ymrwymiadau ar gyfer gwasanaethau cyd-ddarlledu gyd-fynd â’i gilydd. Os rhoddir trwydded, defnyddir yr wybodaeth a roddwch yn yr adran hon fel sail i’r atodiad i’ch trwydded. Dim ond yr hyn a nodir yn atodiad y drwydded y byddwch yn cael eich awdurdodi i’w ddarlledu.

Yn yr adran hon, bydd angen i chi hefyd nodi sut y bydd eich gwasanaeth yn darparu budd cymdeithasol, cyfranogiad cymunedol a sut y byddwch yn atebol i’r gymuned darged. Mae hyn yn unol â gofynion statudol ar gyfer dyfarnu trwyddedau C-DSP. **Mae’r wybodaeth a ddarperir yn yr adran hon hefyd yn sail ar gyfer gwneud penderfyniadau.**

Os ydych chi’n dal, neu’n bwriadu dal, nifer o drwyddedau C-DSP, rhaid i’r atebion a roddir yn yr adran hon a’r ffordd y bwriedir cyflawni eich Prif Ymrwymiadau fod yn berthnasol i’r ardal lle bydd eich gwasanaeth arfaethedig yn darlledu (fel y nodir yn y Prif Ymrwymiadau Drafft yn y ffurflen gais hon).

Eich gwasanaeth arfaethedig a’ch cymuned darged

* 1. Beth yw enw arfaethedig y gwasanaeth?
  2. Ar ba wasanaeth amlblecs radio ydych chi’n bwriadu darlledu? Os nad yw’r drwydded amlblecs radio berthnasol wedi cael ei dyfarnu eto, nodwch enw’r ardal y bwriedir i’r gwasanaeth amlblecs ei gwasanaethu, fel y’i diffinnir yn hysbyseb y drwydded amlblecs.
  3. Ble mae eich stiwdio arfaethedig? Sylwch fod yn rhaid i’r stiwdio fod wedi’i lleoli yn ardal ddarpariaeth y gwasanaeth amlblecs radio ar raddfa fach a nodir yn yr ateb i 5.2 (neu’r ardal a hysbysebir ar gyfer gwasanaeth amlblecs radio ar raddfa fach nad yw wedi cael ei ddyfarnu eto).[[3]](#footnote-3)
  4. Os yw’r gwasanaeth arfaethedig yn gyd-ddarlledu neu’n wasanaeth sy’n cyfateb i wasanaeth radio trwyddedig presennol, rhestrwch hwnnw isod a rhowch rif y drwydded.
  5. Beth yw cymuned darged y gwasanaeth? Dylech gynnwys yr ardal ddaearyddol y dymunwch ei gwasanaethu yn ogystal â’r buddiannau neu’r nodweddion sy’n diffinio eich cymuned darged. Rhaid i’r ardal yr ydych yn dymuno ei gwasanaethu fod wedi’i lleoli’n ddaearyddol yn ardal ddarlledu’r gwasanaeth amlblecs radio yr ydych yn bwriadu darlledu arno. **Atebwch mewn llai na 400 gair.**
  6. Sut byddwch chi’n sicrhau bod eich gwasanaeth C-DSP arfaethedig yn cael ei redeg ar sail nid-er-elw? Rhowch fanylion mesurau neu drefniadau penodol sydd ar waith i sicrhau hyn, a sut y bydd unrhyw elw yn cael ei ddefnyddio’n llwyr a chyfan gwbl i sicrhau neu wella darpariaeth y gwasanaeth yn y dyfodol, neu i sicrhau budd cymdeithasol. **Atebwch mewn llai na 400 gair.**

Budd cymdeithasol

* 1. Dywedwch wrthym ni pa fuddion cymunedol y bydd eich gwasanaeth yn eu sicrhau ar gyfer y gymuned/cymunedau targed ac, os yn berthnasol, y cyhoedd yn gyffredinol. Cynhwyswch grynodebau o dystiolaeth i gefnogi eich ateb, gan gynnwys manylion am sefydliadau eraill yr ydych yn bwriadu gweithio gyda nhw. **Atebwch mewn llai na 500 gair.** Peidiwch â rhoi enwau unigolion yn eich ateb, os gwelwch yn dda.
  2. Crynhowch sut bydd eich gwasanaeth yn hwyluso trafodaeth a mynegi barn. **Atebwch mewn llai na 200 gair.**
  3. Sut byddwch chi’n sicrhau bod aelodau eich cymuned darged/cymunedau targed yn gallu cael mynediad at y cyfleusterau a ddefnyddir i ddarparu eich gwasanaeth, a chael hyfforddiant ar ddefnyddio’r rhain? Yn benodol, nodwch sut y gwneir hyn yn ymarferol, yn ffurfiol a/neu’n anffurfiol. **Atebwch mewn llai na 400 gair.**
  4. Sut fydd eich gwasanaeth yn darparu gwell dealltwriaeth o’ch cymuned darged a chryfhau cysylltiadau oddi mewn iddi? **Atebwch mewn llai na 200 gair.**
  5. Rhowch grynodeb o brofiad perthnasol y grŵp neu ei aelodau mewn gweithgareddau sy’n ymwneud â darparu budd cymdeithasol neu feysydd perthnasol eraill nad ydynt yn rhai darlledu (fel y trydydd sector, hyfforddiant neu addysg). **Atebwch mewn llai na 200 gair.**

Cyfranogi

* 1. Sut ydych chi'n cynnig sicrhau bod aelodau o'ch cymuned darged/cymunedau targed yn cael cyfleoedd i gymryd rhan yn y gwaith o weithredu a rheoli'r gwasanaeth? **Atebwch mewn llai na 400 gair.**

Atebolrwydd

* 1. Sut bydd aelodau o’ch cymuned darged yn cysylltu â’ch gwasanaeth ac yn dylanwadu ar ei weithrediad? **Atebwch mewn llai na 300 gair.**
  2. Sut byddwch chi'n ystyried awgrymiadau a/neu feirniadaeth gan aelodau o'ch cymuned darged /cymunedau targed ac yn gweithredu arnynt? **Atebwch mewn llai na 300 gair.**

Prif Ymrwymiadau Drafft

Isod ceir enghraifft o’r atodiad i’r drwydded lle mae’r Prif Ymrwymiadau’n ymddangos. Os bydd trwydded yn cael ei dyfarnu, bydd y cofnodion a roddwch isod yn ffurfio adran Prif Ymrwymiadau eich trwydded. Disgwylir i ddeiliaid trwydded analog radio cymunedol sydd i fod i gael ei darlledu ar yr un pryd (simulcast), neu wasanaeth cyfatebol, ddarparu ymrwymiadau allweddol sy’n cyd-fynd â’u gwasanaeth(au) presennol. O’r herwydd, gall ymgeiswyr gyfeirio at ymrwymiadau allweddol presennol y gwasanaeth(au) cyd-ddarlledu neu gyfatebol perthnasol i sicrhau bod y drafft isod yn unol â rhai’r gwasanaeth(au) presennol.

Rhowch y cofnodion lle y nodir mewn print **TRWM** isod. Dylai’r wybodaeth a roddwch yma adlewyrchu eich atebion i Adrannau 3 a 4 Rhan A eich Ffurflen Gais wedi’i llenwi. Bydd hyn yn sail i’ch Prif Ymrwymiadau ochr yn ochr â’r testun gorfodol mewn llythrennau italig. Peidiwch â newid y testun mewn llythrennau italig, oherwydd rhaid i bob gwasanaeth gydymffurfio â'r gofynion hyn, ond nid oes angen cynnwys y manylion o ran sut mae pob gwasanaeth yn mynd ati i wneud hyn yn y Prif Ymrwymiadau.

ATODIAD I’R DRWYDDED

GWASANAETH TRWYDDEDIG RHIF i’w gadarnhau

|  |  |
| --- | --- |
| Gwasanaeth Trwyddedig | <**NODWCH ENW’R GWASANAETH** (enw ar-yr-awyr y gwasanaeth rhaglenni fel y’i nodir yng nghwestiwn 3.1 y cais hwn)> |
| Disgrifiad o’r Gwasanaeth | Mae <**RHOWCH ENW’R GWASANAETH**> yn wasanaeth radio y bwriedir iddo wasanaethu  NODER: Y 3 phennawd nesaf isod yw cydrannau ‘cymeriad y gwasanaeth’.  <**RHOWCH DDISGRIFIAD O’R GYNULLEIDFA DARGED**> *yn*  <**RHOWCH DDISGRIFIAD O’R ARDAL LEOL**> NODER: gall hyn fod y cyfan, neu’n is-set o’r ardal sy’n cael ei gwasanaethu gan y gwasanaeth amlblecs radio a ddisgrifir yn y golofn nesaf (“*y gymuned darged”*) gan  **<NODWCH DDATGANIAD BYR O BRIF BWRPAS Y GWASANAETH RADIO, EI SWYDDOGAETHAU/GWEITHGAREDDAU**, disgrifiwch mewn dim mwy na 50 gair>  Lleolir stiwdio’r Gwasanaeth Trwyddedig yn ardal ddarlledu’r Gwasanaeth Amlblecs Radio ar Raddfa Fach a nodir uchod (h.y. ni fydd y Trwyddedai yn torri’r gofyniad hwn os bydd stiwdio bresennol yn peidio â dod o fewn yr ardal ddarlledu dim ond o ganlyniad i newidiadau technegol i’r Gwasanaeth Amlblecs Radio ar Raddfa Fach y tu hwnt i reolaeth y Trwyddedai).  Bydd gan y Gwasanaeth Trwyddedig nodweddion Gwasanaeth Rhaglenni Sain Digidol Cymunedol fel y nodir yng Ngorchymyn 2019, ac wrth wneud hynny bydd yn cyflawni’r amcanion canlynol:   * hwyluso trafod a mynegi barn, * darparu (boed drwy gyfrwng rhaglenni a gynhwysir yn y gwasanaeth neu fel arall) addysg neu hyfforddiant i unigolion nad ydynt yn cael eu cyflogi gan y person sy’n darparu’r gwasanaeth, a * gwell dealltwriaeth o’r gymuned benodol a chryfhau cysylltiadau â hi.   Bydd aelodau o'r gymuned darged yn cyfrannu at y gwaith o weithredu a rheoli'r gwasanaeth.  Bydd gan y gwasanaeth ddulliau yn eu lle i sicrhau ei fod yn atebol i'r gymuned darged yn yr ardal neu’r gymdogaeth benodol honno. |
| Amserlen Darlledu |  |
| Amlblecs | **<RHOWCH WASANAETH AMLBLECS Y GWASANAETH RADIO** (yn unol â’r hysbyseb trwydded): fel yng nghwestiwn 3.2 y cais hwn, nodwch ai ar amlblecs ar raddfa fach neu amlblecs lleol y mae’r orsaf radio’n bwriadu darlledu> |

1. Cydymffurfiad y gwasanaeth

Ynghylch yr adran hon

Mae’r adran hon yn gofyn i chi ddisgrifio’r trefniadau cydymffurfio ar gyfer y gwasanaeth trwyddedig arfaethedig, h.y. y trefniadau y bydd yr ymgeisydd yn eu rhoi ar waith i sicrhau y bydd y cynnwys y mae’n bwriadu ei ddarlledu yn cydymffurfio â’r rheolau a’r codau rheoleiddio perthnasol ar gyfer rhaglenni a hysbysebu. Mae’r rhain yn cynnwys:

* Cod Darlledu Ofcom
* Cod BCAP; Cod y DU ar Ddarlledu Hysbysebion
* Cod Ymarfer yr Awdurdod Gwasanaethau Talu dros y Ffôn

Mae amod 17 trwydded C-DSP yn mynnu bod gennych weithdrefnau cydymffurfio ar waith, ac mae’r adran hon yn gofyn i chi ddangos eich bod yn gallu bodloni’r amod hwn yn y drwydded.

Cyn llenwi’r adran hon o’r ffurflen, dylech ddarllen Adran 4 y [nodiadau cyfarwyddyd C-DSP](https://www.ofcom.org.uk/__data/assets/pdf_file/0024/201876/cdsp-licence-guidance.pdf), lle y gwelwch hefyd ddolenni i’r codau a’r rheolau a restrir uchod.

* 1. Rhowch fanylion yr holl hyfforddiant cydymffurfio (gan gynnwys dyddiadau) y mae’r person a enwir mewn ymateb i gwestiwn 2.3 neu 2.5 (h.y. yr unigolyn sydd â chyfrifoldeb cyffredinol dros gydymffurfiad y gwasanaeth) wedi’i gael yn y codau a’r rheolau perthnasol (er enghraifft, y rhai y cyfeirir atynt yn y blwch ar ddechrau’r adran hon).
  2. Rhowch fanylion unrhyw brofiad cydymffurfio ymarferol (gan gynnwys dyddiadau) sydd gan y person a enwir mewn ymateb i gwestiwn 2.3 neu 2.5 yn Rhan B (h.y. yr unigolyn sydd â chyfrifoldeb cyffredinol dros gydymffurfiad y gwasanaeth) mewn perthynas â’r codau a’r rheolau perthnasol.
  3. Ar gyfer pob rôl yn eich tîm cydymffurfio, rhowch deitl swydd a disgrifiad byr o swyddogaethau’r rôl sy’n benodol i sicrhau cydymffurfiaeth y gwasanaeth arfaethedig. Peidiwch â rhoi enwau aelodau unigol o staff – mae’r cwestiwn hwn yn ymwneud â swyddi yn hytrach nag unigolion sy’n cael eu cyflogi ar hyn o bryd.
  4. Sut mae’r ymgeisydd yn bwriadu darparu hyfforddiant ffurfiol i staff mewn gweithdrefnau cydymffurfio? Cofiwch gynnwys manylion yr hyfforddiant cydymffurfio a roddir i’r rhai sy’n gyfrifol am raglenni byw, gan gynnwys staff cydymffurfio, cyflwynwyr a chynhyrchwyr.

* 1. A fydd yr hyfforddiant a ddisgrifir mewn ymateb i gwestiwn 4.5 yn orfodol i’r holl staff a gwirfoddolwyr? Os na fydd, amlinellwch pwy fydd yn ei dderbyn.
  2. Mae’n ofyniad trwydded bod yn rhaid i drwyddedai sicrhau bod yr holl raglenni ar ei wasanaeth (a ddarlledir ar unrhyw adeg o’r dydd neu’r nos) yn cydymffurfio â chodau a rheolau Ofcom (e.e. Cod Darlledu Ofcom, sy’n gosod gofynion ar safonau sydd i’w cadw yng nghynnwys rhaglenni er mwyn diogelu’r cyhoedd).
     1. Nodwch yn fanwl isod y system y mae’r ymgeisydd yn bwriadu ei sefydlu i sicrhau y bydd yn gallu cydymffurfio â’r codau a’r rheolau pan fydd y gwasanaeth yn darlledu cynnwys byw. Dylai eich ymateb gynnwys manylion am yr hyn y byddwch yn ei wneud i baratoi cyflwynwyr a gwesteion cyn darlledu a’r broses ar gyfer sicrhau bod unrhyw gynnwys nad yw’n cydymffurfio yn cael sylw’n gyflym yn ystod y darllediad.
     2. Nodwch yn fanwl isod sut mae’r ymgeisydd yn bwriadu sicrhau y bydd deunydd sydd wedi’i recordio ymlaen llaw yn cydymffurfio â rheolau a chodau Ofcom. Gall deunydd sydd wedi’i recordio ymlaen llaw gynnwys, er enghraifft, deunydd a gafwyd o ffynonellau trydydd parti, neu a gafodd ei ffrydio ohonynt, yn ogystal â chynnwys a gynhyrchwyd gan y trwyddedai.
  3. Nodwch sut y byddwch yn sicrhau darpariaeth/cydymffurfiad parhaus cymeriad y gwasanaeth **ar yr awyr** fel y nodir yn y Prif Ymrwymiadau. Dylai hyn ganolbwyntio ar y cynnwys y byddwch yn ei ddarlledu ar yr orsaf.

Yn eich ateb, gwnewch yn siŵr eich bod yn cynnwys manylion am bob un o’r pwyntiau canlynol:

1. Sut y byddwch yn monitro bod cymeriad y gwasanaeth yn cael ei ddarparu;
2. pwy fydd yn gyfrifol am fonitro hyn;
3. pa mor aml y byddant yn ei fonitro;
4. sut rydych chi’n sicrhau bod yr wybodaeth hon yn cael ei chyhoeddi; a
5. lle bydd yr wybodaeth yn cael ei chyhoeddi/gwneud ar gael i’r cyhoedd.
   1. Nodwch sut y byddwch yn sicrhau darpariaeth/cydymffurfiad parhaus buddion cymdeithasol y gwasanaeth **oddi** **ar yr awyr** fel y nodir yn y Prif Ymrwymiadau.

Yn eich ateb, gwnewch yn siŵr eich bod yn cynnwys manylion am bob un o’r pwyntiau canlynol:

1. Sut y byddwch yn monitro bod gweithgareddau budd cymdeithasol oddi ar yr awyr yn cael eu darparu;
2. pwy fydd yn gyfrifol am fonitro hyn;
3. pa mor aml y byddant yn ei fonitro;
4. sut rydych chi’n sicrhau bod yr wybodaeth hon yn cael ei chyhoeddi; a
5. lle bydd yr wybodaeth yn cael ei chyhoeddi/gwneud ar gael i’r cyhoedd.
   1. Ym mha iaith/ieithoedd y mae’r ymgeisydd yn bwriadu darlledu?
   2. Ar gyfer pob iaith a restrir mewn ymateb i gwestiwn 4.9, rhowch fanylion faint o aelodau o’r tîm cydymffurfio sy’n rhugl ym mhob iaith ac a fydd yn gyfrifol am sicrhau bod y cynnwys sy’n cael ei ddarlledu yn yr iaith honno yn cydymffurfio â chod a rheolau Ofcom. **Peidiwch â rhoi enwau aelodau unigol o staff.**
6. Datganiad

Ynghylch yr adran hon

Rhaid i’r ffurflen hon gael ei chyflwyno gan yr ymgeisydd a enwir mewn ymateb i gwestiwn 2.2. Ni chaiff asiant lofnodi’r ffurflen.

Rhaid i’r person a awdurdodwyd i wneud y datganiad ar ran yr ymgeisydd brintio ei enw a rhaid iddo fod yn un o’r canlynol:

* Cyfarwyddwr y cwmni neu ysgrifennydd y cwmni lle mae’r ymgeisydd yn gwmni.
* Aelod dynodedig pan fo’r ymgeisydd yn Bartneriaeth Atebolrwydd Cyfyngedig.

Rhaid dyddio'r datganiad hefyd.

* 1. Yr wyf drwy hyn yn gwneud cais i Ofcom roi trwydded ar gyfer y gwasanaeth amlblecs radio ar raddfa fach a ddisgrifir uchod ac rwy'n datgan bod yr wybodaeth sydd wedi'i nodi yn y ffurflen gais hon, hyd eithaf fy ngwybodaeth a’m cred, yn gywir.

5.2 Rwy'n datgan ac yn gwarantu ymhellach:

* + 1. nad wyf yn unigolyn sydd wedi cael ei wahardd o fewn ystyr yr ymadrodd hwnnw fel y'i diffinnir yn Rhan II o Atodlen 2 i Ddeddf Darlledu 1990, fel y'i diwygiwyd, neu o ganlyniad i orchymyn anghymhwyso dan adran 145 o Ddeddf Darlledu 1996;
    2. ar ôl gwneud pob ymholiad rhesymol, nad yw'r ymgeisydd nac unrhyw berson sy'n rheoli'r ymgeisydd, o ganlyniad i roi’r drwydded i mi, yn torri unrhyw ofyniad yn Atodlen 14 i Ddeddf Cyfathrebu 2003 o ran cronni buddiannau mewn gwasanaethau darlledu na'r cyfyngiadau ar fuddiannau ar draws cyfryngau; ac
    3. nad yw'r ymgeisydd wedi ei anghymhwyso yn rhinwedd darpariaethau adran 143 (5) o Ddeddf Darlledu 1996 yng nghyswllt gwrthrychau gwleidyddol a darpariaethau adran 144 (3) o Ddeddf Darlledu 1996 yng nghyswllt darparu gwybodaeth ffug neu drwy ddal gwybodaeth yn ôl gyda'r bwriad o gamarwain Ofcom; ac
    4. nad oes unrhyw gyfarwyddwr neu unigolyn sy'n ymwneud yn uniongyrchol neu'n anuniongyrchol â rheoli'r ymgeisydd yn ddarostyngedig i orchymyn anghymhwyso fel y'i diffinnir gan adran 145 (1) o Ddeddf Darlledu 1996.
  1. Deallaf fod Ofcom yn cadw'r hawl i ddirymu'r drwydded (os caiff ei rhoi) os y canfyddir ar unrhyw adeg bod unrhyw ddatganiad perthnasol a wnaed i Ofcom yn anghywir a bod yr ymgeisydd neu unrhyw aelod neu swyddog yn gwybod ei fod yn anghywir. Deallaf hefyd, dan adrannau 144 a 145 o Ddeddf Darlledu 1996, y gallai darparu gwybodaeth anghywir arwain at euogfarn droseddol a gwahardd yr ymgeisydd rhag dal trwydded Deddf Darlledu. Rwy’n ardystio ymhellach, hyd eithaf fy ngwybodaeth, yr hysbyswyd Ofcom am unrhyw faterion a allai ddylanwadu ar farn Ofcom ynghylch a yw'r cyfarwyddwyr ac unrhyw unigolion a/neu gyrff corfforaethol eraill sy’n ymwneud yn sylweddol â'r cais hwn yn unigolion addas a phriodol i gymryd rhan mewn trwydded radio.

Enw llawn (PRIF LYTHRENNAU) yr ymgeisydd neu’r yr unigolyn a awdurdodwyd i wneud cais ar ran yr ymgeisydd:

Dyddiad y cais:

Rwyf wedi fy awdurdodi i wneud y cais hwn ar ran yr ymgeisydd yn rhinwedd fy swydd fel (**dileer fel sy'n briodol**):

Ysgrifennydd y cwmni / cyfarwyddwr cwmni / aelod dynodedig (yn achos Partneriaeth Atebolrwydd Cyfyngedig)

**Mae angen i chi hefyd lenwi** [**adran gyfrinachol (Rhan B) y ffurflen gais**](https://www.ofcom.org.uk/__data/assets/file/0025/201877/cdsp-licence-application-form-part-b.odt)**.**

1. Dylai hwn fod yr un cyfeiriad ag a ddelir ac a gyhoeddir gan Dŷ’r Cwmnïau. [↑](#footnote-ref-1)
2. Edrychwch ar Adrannau 3 i 5 [Nodyn cyfarwyddyd crefyddol Ofcom](https://www.ofcom.org.uk/__data/assets/pdf_file/0028/88219/Guidance-for-religious-bodies.pdf) i gael manylion ynghylch sut rydym yn pennu cymhwysedd cyrff crefyddol i ddal trwyddedau darlledu penodol. [↑](#footnote-ref-2)
3. Os ydych chi’n cynnig darparu eich gwasanaeth ar wasanaeth amlblecs radio lleol, yn hytrach na gwasanaeth amlblecs radio ar raddfa fach, does dim rhaid lleoli eich stiwdio yn ardal drwyddedig y gwasanaeth amlblecs radio lleol hwnnw. [↑](#footnote-ref-3)